
1. Vispārējā informācija

1.1. Iepirkuma identifikācijas numurs: ĀNP 2026/119
1.2. Pasūtītājs: Ādažu novada pašvaldība
1.3. Pasūtītāja rekvizīti:

	Adrese:
	Gaujas iela 33A, Ādaži, Ādažu novads, LV-2164

	Reģistrācijas Nr.
	90000048472

	Norēķinu konts:
	LV43TREL9802419010000

	Bankas kods:
	TRELLV22

	Tālrunis:
	25151340


1.4. Kontaktpersona iepirkuma jautājumos: Mārīte Akmentiņa, tālr.: 26458261, e-pasts: iepirkumi@adazunovads.lv 
2. Informācija par iepirkumu
2.1. Iepirkums tiek veikts atbilstoši Publisko iepirkumu likuma 9. panta nosacījumiem.
2.2. Iepirkuma dokumentācija ir pieejama Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/16640.
3. Piedāvājuma iesniegšanas un atvēršanas vieta, datums, laiks un kārtība
3.1. Piedāvājums jāiesniedz Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/16640 vienā no turpmāk minētajiem formātiem.
3.2. Katra iesniedzamā dokumenta formāts var atšķirties, bet ir jāievēro šādi iespējamie formāti: 

· izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas; 

· elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem). 

3.3. Sagatavojot piedāvājumu, pretendents ievēro, ka:
· piedāvājuma pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā; 

· iesniedzot piedāvājumu, pretendents ar drošu elektronisku parakstu un laika zīmogu vai ar Elektronisko iepirkumu sistēmas piedāvāto elektronisko parakstu paraksta vismaz pretendenta piedāvājuma pieteikuma veidlapu, uzņemoties atbildību par visu piedāvājumā iesniegto dokumentu saturu. Pieteikumu paraksta pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā vai ar drošu elektronisko parakstu parakstīts dokuments, ja publiskajos reģistros nav reģistrētas tiesības pārstāvēt pretendentu). Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.

· citus dokumentus pretendents pēc saviem ieskatiem ir tiesīgs iesniegt elektroniskā formātā, parakstot tos ar EIS piedāvāto elektronisko parakstu vai ar drošu elektronisku parakstu.
3.4. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmās šī konkursa sadaļā) ietvertos nosacījumus.

3.5. Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

3.6. Ja piedāvājums saturēs kādu no 3.5.punktā minētajiem riskiem, tas netiks izskatīts.

3.7. Piedāvājums jāiesniedz Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/16640 līdz e-konkursu apakšsistēmā un IUB publikācijā norādītajam piedāvājumu iesniegšanas termiņam. Piedāvājumi, kas iesniegti pēc noteiktā piedāvājumu iesniegšanas termiņa, netiks izskatīti.

3.8. Iesniegtie piedāvājumi tiks atvērti EIS e-konkursu apakšsistēmā norādītajā piedāvājumu atvēršanas termiņā.
3.9. Pretendentu piedāvājumi, kas iesniegti ārpus EIS e-konkursa apakšsistēmas, netiek atvērti un neatvērti tiek nosūtīti atpakaļ iesniedzējam.
3.10. Ievērojot Publisko iepirkumu likuma 39. panta ceturtajā daļā noteikto, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, EIS sistēmas turētājs pēc EIS darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. EIS darbības atjaunošanas dienā tajā ievieto paziņojumu par EIS darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.

3.11. Iepirkuma piedāvājumu vērtēšana notiek slēgtās komisijas sēdēs.
4. Piedāvājuma noformēšana
4.1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

4.2. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.

4.3. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.

4.4. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms (ja publiskajos reģistros nav reģistrētas tiesības pārstāvēt pretendentu).
4.5. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu.
4.6. Līdz e-konkursu apakšsistēmā norādītā piedāvājumu iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmā pieejamos rīkus.

4.7. Pēc e-konkursu apakšsistēmā norādītā piedāvājumu iesniegšanas termiņa beigām  pretendents:

· nav tiesīgs grozīt iesniegto piedāvājumu;
· ir tiesīgs atsaukt iesniegto piedāvājumu, rakstveidā par to informējot pasūtītāju. Šajā gadījumā piedāvājuma atsaukšana izbeidz turpmāku pretendenta līdzdalību šajā iepirkumā.
5. Informācija par iepirkuma priekšmetu
5.1. Iepirkuma priekšmets – dažādu pārtikas preču iegāde Pretendenta tirdzniecības vietā, izglītības iestāžu mācību procesa nodrošināšanai un citu pašvaldības iestāžu saimnieciskajām vajadzībām.
5.2. CPV kods - 15800000-6 Dažādi pārtikas produkti.
5.3. Iepirkums nav sadalīts daļās. Nav atļauta piedāvājumu variantu iesniegšana. Pretendentam ir jāiesniedz piedāvājums par visu iepirkuma apjomu.
5.4. Līguma izpildes termiņš – Pasūtītājs paredz slēgt līgumu ar saimnieciski visizdevīgāko pretendentu uz 24 (divdesmit četriem) mēnešiem par kopējo līgumcenu – 34 281,- euro bez PVN.
5.5. Pasūtītājs ir tiesīgs līguma darbības termiņā iegādāties preces, kuru kopējā līgumcena ir mazāka par 5.4. punktā noteikto summu.

5.6. Līguma izpildes vieta – Ādažu novads.
5.7. Samaksas nosacījumi – pēcapmaksa 10 (desmit) darbdienu laikā pēc Pavadzīmes parakstīšanas dienas. 
6. Kvalifikācijas prasības
6.1. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
7. Iesniedzamie kvalifikācijas dokumenti

7.1. Pieteikumu dalībai iepirkumā saskaņā ar paraugu 1. pielikumā.
7.2. Pilnvaru, ja piedāvājuma dokumentus iesniedz un paraksta pretendenta pilnvarota persona (ja publiskajos reģistros nav reģistrētas tiesības pārstāvēt pretendentu).
7.3. Par reģistrācijas faktu Latvijas Republikas Uzņēmumu reģistrā Pasūtītājs pārliecināsies Uzņēmumu reģistra tīmekļvietnē: www.ur.gov.lv 
7.4. Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs (ja attiecīgās valsts normatīvie akti paredz šāda veida reģistrāciju) izdots dokuments par reģistrācijas faktu.
8. Tehniskais un finanšu piedāvājums
8.1. Pretendentam ir reģistrētas pārtikas un dzērienu mazumtirdzniecības vietas:
a) kurās Pasūtītāja pārstāvis var izvēlēties un iegādāties preci bez apjoma ierobežojuma;

b) kurām darba laiks ir vismaz piecas dienas nedēļā;
c) vismaz 1 (viena) tirdzniecības vieta atrodas Ādažu novada Ādažu pilsētas administratīvajā teritorijā;

d) vismaz 1 (viena) tirdzniecības vieta atrodas Ādažu novada Carnikavas ciema administratīvajā teritorijā.
8.2. Tehniskais – finanšu piedāvājums ir jāsagatavo atbilstoši nolikuma 2. pielikumam “Tehniskā specifikācija – finanšu piedāvājums (forma)”, norādot preču cenas euro bez PVN ar divām zīmēm aiz komata (bez atlaides, t.sk. bez Pasūtītājam attiecīgajā iepirkumā piedāvātās atlaides).

8.3. Preču klāsts ir indikatīvs (funkcija – identificēt lētākās cenas). Attiecīgās cenas tiks ņemtas vērā, veicot piedāvājumu vērtēšanu.
8.4. Finanšu piedāvājumā norādītās cenas netiek fiksētas uz līguma izpildes laiku. Līguma izpildes laikā Pasūtītājs iegādāsies dažādus pārtikas produktus un dzērienus par cenu, kura attiecīgajā brīdī būs spēkā Pretendenta tirdzniecības vietā.
8.5. Pretendents ir tiesīgs piedāvāt atlaidi, kas būs attiecināma uz VISĀM precēm visā līguma izpildes laikā!
8.6. Tehniskās specifikācijas sagatavošanas datums – 20.07.2026.
8.7. Piedāvātā līgumcena jānorāda EIS e-konkursu apakšsistēmas Finanšu piedāvājuma sadaļas ievadlaukā (bez PVN).
9. Piedāvājumu izvēles kritēriji
9.1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam. Par saimnieciski visizdevīgāko piedāvājumu atzīst to piedāvājumu, kas atbilst nolikuma un tehnisko specifikāciju prasībām, un kurš ieguvis visaugstāko novērtējumu:
	Nr.
	Kritērijs
	Maksimālais punktu skaits
	Formula

	1.
	Kopējā piedāvāto preču cena
	 70
	Lētākais pretendents tiek novērtēts ar maksimālo punktu skaitu, pārējiem pretendentiem vērtējums tiek aprēķināts pēc formulas:

X = (kritērija īpatsvars) x (Ymin/Y)

X - novērtējuma rezultāts;

(kritērija īpatsvars) – kritērijam noteikts maksimālais iespējamais punktu skaits;

Y min – lētākā pretendenta piedāvātā preču kopējā cena.

Y – vērtējamā pretendenta piedāvātā preču kopējā cena.

	2.
	Piedāvātās atlaides apjoms
	30
	Pretendents, kurš piedāvājis lielāko atlaides apjomu (%) tiek novērtēts ar maksimālo punktu skaitu, pārējiem pretendentiem vērtējums tiek aprēķināts pēc formulas:

X = (kritērija īpatsvars) x (Ymin/Y)

X - novērtējuma rezultāts;

(kritērija īpatsvars) – kritērijam noteikts maksimālais iespējamais punktu skaits;

Y min – vērtējamā pretendenta piedāvātā atlaide.

Y – lielākā piedāvātā atlaide.

	KOPĀ
	100
	


10. Ja iepirkuma komisija konstatēs, ka vismaz divu pretendentu piedāvājumu novērtējums ir vienāds, izšķirošais piedāvājuma izvēles kritērijs būs pretendenta piedāvātās atlaides apjoms.
11. Iepirkuma līgums
11.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā 1., 2., 3. punktā noteiktajām personām.
11.2. Attiecībā uz PIL 42. panta trešās daļas 4. un 5. punktā noteiktajām personām, Pasūtītājs piemēros PIL Pārejas noteikumu 28. punkta 2. apakšpunktā noteiktās tiesības šā likuma 42. panta otrās daļas 1., 2. un 3. punktā minētos izslēgšanas iemeslus neattiecināt uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus neattiecināt uz kandidāta vai pretendenta patieso labuma guvēju.
11.3. Ja Pasūtītājs konstatē, ka Pretendents būtu izslēdzams no iepirkuma, pamatojoties uz PIL 42. panta otrās daļas 2. punktā noteikto, Pasūtītājs rīkojas atbilstoši PIL Pārejas noteikumu 28. punkta 1. apakšpunktā noteiktajam.
11.4. Lai pārbaudītu, vai pretendents nav izslēdzams no dalības iepirkumā PIL 9.panta astotajā daļā minēto iemeslu dēļ, Pasūtītājs rīkojas atbilstoši PIL  42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot PIL  43. panta noteikumus.

11.5. Pasūtītājs, attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
11.6. Pasūtītājs slēgs iepirkuma līgumu ar izraudzīto saimnieciski visizdevīgāko pretendentu, pamatojoties uz pasūtītāja sagatavotu un ar pretendenta saskaņotu līgumprojektu.

11.7. Pretendentam jānodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.

11.8. Iesniedzot piedāvājumu iepirkumā, pretendents apliecina, ka neveic un līguma izpildē neveiks darījumus (neiegādāsimies preces, pakalpojumus vai būvdarbus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

11.9. Līguma pirms termiņa izbeigšanas gadījumā, ja sankciju dēļ tālāka Līguma izpilde nav iespējama, sniegtie Pakalpojumi/darbi, ko Pasūtītājs faktiski ir saņēmis, tiek uzskatīti par sniegtiem pakalpojumiem/darbiem atbilstoši faktiskajai situācijai un bez pieņemšanas-nodošanas akta parakstīšanas.

11.10. Ja Līguma tālāka izpilde nav iespējama Sankciju dēļ, tad Pasūtītājs samaksā Izpildītājam par faktiski sniegto Pakalpojumu/darbu saskaņā ar Līgumu. Ja piemēroto sankciju dēļ Pasūtītājam nav tiesības veikt samaksu Izpildītājam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Izpildītāju tiek atceltas sankcijas un maksājumus ir iespējams veikt.

11.11. Pretendentam, kuram ir piešķirtas līguma slēgšanas tiesības, 1 (vienas) darba dienas laikā kopš Sankciju piemērošanas rakstveidā jāinformē Pasūtītāju par piemērotajām sankcijām, to potenciālo ietekmi uz tā spēju izpildīt Līgumu, un pasākumiem, ko tas veic, lai Līgumu varētu izpildīt.

11.12. Pasūtītājs ir tiesīgs vienpusēji izbeigt Līgumu, ja pretendentam, kuram ir piešķirtas līguma slēgšanas tiesības, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt, un/vai Līguma izpilde tiek būtiski (ilgāk par 30 kalendāra dienām) kavēta, un/vai nav iespējams veikt samaksu.
11.13. Pretendentam, kuram ir piešķirtas līguma slēgšanas tiesības, iepirkuma līgums ir jāsaskaņo ar Pasūtītāju ne vēlāk kā 5 (piecu) darba dienu laikā pēc Pasūtītāja elektroniska uzaicinājuma. Ja šajā punktā minētajā termiņā Pretendents nesniedz atbildi/komentārus par iepirkuma līgumu, tas tiek uzskatīts par Pretendenta atteikumu slēgt iepirkuma līgumu.

11.14. 10 (desmit) darbdienu laikā pēc tam, kad stājas spēkā iepirkuma līgums vai tā grozījumi, Pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.

11.15. Iepirkumā izraudzītā pretendenta apakšuzņēmējus, kurus pretendents iesaistījis līguma izpildē, par kuriem sniedzis informāciju piedāvājumā un kuru kvalifikācijas atbilstību izvirzītajām prasībām pasūtītājs ir vērtējis, pēc līguma noslēgšanas drīkst nomainīt tikai ar pasūtītāja rakstveida piekrišanu.

11.16. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

1) tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām, vai tas atbilst PIL 42. panta otrās daļas 1., 2., 3., 4. un 11. punktā minētajiem izslēgšanas iemesliem;
2) piedāvātais apakšuzņēmējs, kura veicamo darbu vērtība ir vismaz 10 000 euro, atbilst PIL 42. panta otrās daļas 1., 2., 3., 4. un 11. punktā minētajiem izslēgšanas iemesliem.
11.17. Pārbaudot jaunā apakšuzņēmēja atbilstību, pasūtītājs piemēro šā likuma 42. panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Šā likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
11. Informācijas apmaiņa

11.1. Ja Piegādātājs ir laikus pieprasījis papildu informāciju par iepirkuma Nolikumā iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta Piegādātājam, kurš uzdevis jautājumu, un vienlaikus ievieto šo informāciju vietā, kur ir pieejams iepirkuma Nolikums, norādot arī uzdoto jautājumu.
11.2. Pretendentam ir pienākums sekot līdzi publicētajai informācijai Pasūtītāja pircēja profilā attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja pircēja profilā.
12. Pievienotie pielikumi
1. pielikums: Pieteikuma veidne;

2. pielikums: Tehniskā specifikācija – finanšu piedāvājums (veidne).
Identifikācijas Nr. ĀNP 2026/119
1. pielikums
	PIETEIKUMS DALĪBAI IEPIRKUMĀ


Iepirkuma Identifikācijas Nr. ĀNP 2026/< … >
Ādažu novada pašvaldības Iepirkumu komisijai

Saskaņā ar Nolikumu es apakšā parakstījies apliecinu, ka:

1. < Pretendenta nosaukums, reģ. Nr. xxx > piekrīt Nolikuma noteikumiem un garantē Nolikuma un tā pielikumu prasību izpildi. Noteikumi ir skaidri un saprotami.

2. Pievienotie dokumenti veido šo piedāvājumu.

Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma _________________________ sadaļā/ lappusē.

	1. Informācija par pretendentu

	Pretendenta nosaukums:
	

	Reģistrācijas numurs:
	

	Juridiskā adrese:
	

	Pasta adrese:
	

	Tālrunis:
	
	
	

	E-pasta adrese:
	

	Informācija par piedāvājumu iesniegušā pretendenta uzņēmuma atbilstību mikro, mazā vai vidējā uzņēmuma statusam:

Persona

(norādīt nosaukumu un lomu (pretendents, personu apvienības dalībnieks, apakšuzņēmējs/persona, uz kuras iespējām pretendents balstās) iepirkumā)

Mikrouzņēmums 

ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro
Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro
Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro 
<  >

atbilst/neatbilst

atbilst/neatbilst

atbilst/neatbilst



	2. Informācija par pretendenta kontaktpersonu (atbildīgo personu)

	Vārds, uzvārds:
	

	Ieņemamais amats:
	

	Tālrunis:
	
	
	

	E-pasta adrese:
	


Ar šo apliecinām, ka visa piedāvājumā iesniegtā informācija ir patiesa.
Ar šo apliecinām, ka nodrošināsim, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
	Pretendenta nosaukums:
	

	Pilnvarotās personas vārds, uzvārds:
	

	Pilnvarotās personas amats:
	

	Pilnvarotās personas paraksts:
	


DOKUMENTS PARAKSTĪTS AR EIS piedāvāto elektronisko parakstu vai ar drošu elektronisku parakstu UN SATUR LAIKA ZĪMOGs
Identifikācijas Nr. ĀNP 2026/119
2. pielikums
	Tehniskā specifikācija – finanšu piedāvājums (veidne)


“Pārtikas preču iegāde izglītības iestāžu mācību procesa nodrošināšanai un citu pašvaldības iestāžu saimnieciskajām vajadzībām”

ID Nr. ĀNP 2026/119
Pretendents  < nosaukums un reģ. nr. … > apliecina, ka:
	· līguma izpildes periodā tiks piešķirs Pircējam kredītlimits Preču iegādei EUR 500- (pieci simti) apmērā;

	
	

	
	atlaide netiek piedāvāta (skat. nolikuma 8.4. punktu un 9.1. punktu);

	
	

	
	tiks nodrošināta atlaide _____% apjomā, kas būs attiecināma uz VISĀM precēm visā Līguma izpildes laikā (skat. nolikuma 8.4. punktu un 9.1. punktu).

	
	


Tirdzniecības vietas adrese Ādažu pilsētā: __________________________________

Tirdzniecības vietas adrese Carnikavas ciematā: _____________________________
	Nr. p.k.
	Produkta nosaukums
	Apjoms
	Cena par

 vienību,

EUR bez PVN

	1
	Kviešu milti
	1 kg
	0.00

	2
	Cukurs
	1 kg
	0.00

	3
	Smilšu mīkla
	1 kg
	0.00

	4
	Rudzu maize (rupjmaize)
	1 kg
	0.00

	5
	Kartupeļi
	1 kg
	0.00

	6
	Burkāni
	1 kg
	0.00

	7
	Āboli
	1 kg
	0.00

	8
	Auzu pārslas
	1 kg
	0.00

	9
	Rīsi
	1 kg
	0.00

	10
	Piens
	1 litrs
	0.00

	11
	Sviests 82%
	1 kg
	0.00

	12
	Skābais krējums 25%
	1 kg
	0.00

	13
	Saldais krējums 35%
	1 kg
	0.00

	14
	Rupjā sāls
	1 kg
	0.00

	15
	Eļļa saulespuķu
	1 litrs
	0.00

	16
	Ūdens
	1 litrs
	0.00

	17
	Ābolu sula
	1 litrs
	0.00

	18
	Piparmētru tēja
	paciņā 20 gab.
	0.00

	19
	Riekstu un žāvētu augļu maisījums
	1 kg
	0.00

	Kopā bez PVN:
	0.00

	PVN:
	0.00

	Kopā ar PVN:
	0.00


